**INDIVIDUELT TILRETTELAGT BARNEHAGETILBOD FOR BARN MED NEDSETT FUNKSJONSEVNE - BARNEHAGELOVA § 37**

Innhald

[**1 BARNEHAGELOVA § 37** 1](#_Toc133308281)

[**2 SKILDNADEN MELLOM § 37 OG § 31** 2](#_Toc133308282)

[**3 NEDSETT FUNKSJONSEVNE - DEFINISJON** 2](#_Toc133308283)

[**4 KVA ER KOMMUNEN SITT ANSVAR?** 3](#_Toc133308284)

[**5 KVA ANSVAR HAR BARNEHAGEN?** 3](#_Toc133308285)

[**6 Kven avgjer om barnet har nedsett funksjonsevne? (Udir 2017)** 3](#_Toc133308286)

[**7 Sakkunnig vurdering eller annan dokumentasjon** 4](#_Toc133308287)

[**8 KVA UTLØYSER TILRETTELEGGINGSMIDLAR?** 4](#_Toc133308288)

[**9 KVA KAN TILRETTELEGGINGA GÅ UT PÅ?** 4](#_Toc133308289)

[**10 Barnets beste** 4](#_Toc133308290)

[**11 SAKSGANG** 5](#_Toc133308291)

[**11 TILTAK SOM BØR PRØVAST I BARNEHAGEN** 6](#_Toc133308292)

# **1 BARNEHAGELOVA § 37**

*Kommunen skal sikre at barn med nedsatt funksjonsevne får et egnet individuelt tilrettelagt barnehagetilbud. Plikten til tilrettelegging omfatter ikke tiltak som innebærer en uforholdsmessig byrde for kommunen. Ved vurderingen av om tilretteleggingen innebærer en uforholdsmessig byrde, skal det særlig legges vekt på tilretteleggingens effekt for å nedbygge funksjonshemmende barrierer, de nødvendige kostnadene ved tilretteleggingen og virksomhetens ressurser.*

*Kommunen fatter vedtak om tilrettelegging av barnehagetilbudet til barn med nedsatt funksjonsevne.*

Vedtak etter § 37 er einskildvedtak om kommunen si tilretteleggjing av barnehagetilbodet for eit namngjeve barn med nedsett funksjonsevne i barnehagen.

Tilretteleggjing av barnehagetilbodet er ein individuell rett for det einskilde barnet. Kommunen må difor fatta einskildvedtak i slike saker, jf. forvaltningslova § 2 b. Regelen i barnehagelova § 37 tok til å gjelda 1. august 2016, men plikta har vore regulert i diskriminerings og tilgjengelighetsloven tidlegare. Reglane skal bli likt forstått etter begge regelverk, og praksis frå Likestillings- og diskrimineringsombodet er difor relevant for forståinga av barnehagelova. § 37.

Forvaltningslova § 17 stiller likevel eit generelt krav til forsvarleg utgreiing av saker der det skal fattast vedtak. Barnet sine føresette har rett til å gjera seg kjent med dokument i saka og til å uttala seg før endeleg vedtak.

Kommunen må sikra at alle vedtak om tilretteleggjing er forsvarleg utgreidd og grunngjevne jfr. krava i forvaltningslova §§ 17 og 25.

Kva kan tiltak i eit vedtak etter § 37 vera?:

* Kompetanseheving hjå dei tilsette
* Fysiske endringar
* Leiker for til dømes synshemma
* Støttepedagog
* Ekstraressurs i form av ekstra bemanning

**2 SKILDNADEN MELLOM § 37 OG § 31**

Målsetjinga med tilretteleggjing etter barnehagelova § 37 er ikkje ei endring eller utvikling hos barnet, men å byggja ned barrierane i barnehagen som gjer at barnet ikkje kan gjera seg nytte seg av barnehagetilbodet på lik linje med andre born. Sakkunnig vurdering og individuell opplæringsplan (IUP) er difor ikkje knytt til vedtak om tilretteleggjing. Føremålet med spesialpedagogisk hjelp etter barnehagelova § 31, er å gje born tidleg hjelp og støtte i utvikling og læring av til dømes språklege og sosiale dugleikar. Dette til skilnad frå tilretteleggjing, der føremålet er å tilpassa omgjevnadane til barnet, slik at barnet kan bruka barnehageplassen sin.

Dei to paragrafane utløyser ulike plikter for kommunen og ulike rettar for barnet. Det er difor viktig at kommunen gjer vedtak etter rett lovparagraf. For born som har rett til både tilretteleggjing og spesialpedagogisk hjelp, skal kommunen gjera to separate vedtak for barnet, begge med eigen klagerett. Dersom barnet treng tilretteleggjing for å kunna ta i bruk det ordinære barnehagetilbodet, har kommunen ei plikt til å gjera vedtak som sikrar at barnet får eit eigna individuelt tilrettelagd tilbod etter barnehagelova § 37. (Statsforvaltaren)

# **3 NEDSETT FUNKSJONSEVNE - DEFINISJON**

Nedsett funksjonsevne er definert som;   
«tap av, skade på eller avvik i ein av dei psykologiske, fysiologiske eller biologiske funksjonane i kroppen».   
[(NOU 2001:22)](https://www.regjeringen.no/no/dokumenter/nou-2001-22/id143931/)

Det kjem fram av diskriminerings- og tilgjengelighetsloven at omgrepet omfattar fysiske, psykiske og kognitive funksjoner. Omgrepet nedsett funksjonsevne omfattar altså ulike fysiske funksjonsnedsetjingar, utviklingshemming, språk – og talevanskar, åtferdsvanskar og psykiske lidingar.

Døme på kva som vil omfattast er:

* Nedsett syn eller høyrsle (SAPT)
* Nedsette rørslefunksjon
* Hjartesjukdomar.
* Lungesjukdomar
* Diagnosar innan autismespekteret
* Nedsett kognitiv funksjonsevne, som inneber redusert evne til mentale prosessar som:
* språk
* minne
* kunna bearbeida informasjon
* problemløysing
* å kunna tileigna seg kunnskap og erfaringar er også omfatta ([Ot.prp: nr. 44 (2007-2008](https://www.regjeringen.no/no/dokumenter/otprp-nr-44-2007-2008-/id505404/))

Sjølv om omgrepet nedsett funksjonsevne skal forståast vidt, er det lagt til grunn i: *diskriminerings- og tilgjengelighetsloven at tilretteleggingsbehovet må være av en viss varighet og styrke for at den skal kunne begrunne et krav om individuell tilrettelegging* (Ot.prp. nr. 44 (2007-2008) s. 180). Det betyr at kortvarige funksjonsnedsetjingar fell utanfor.

Personar med nedsett funksjonsevne er gjennom nasjonal lov og internasjonale konvensjonar sikra rett til å kunne delta i samfunnet på lik linje med funksjonsfriske. Det betyr at born med nedsett funksjonsevne skal kunna delta i barnehagen i like stor grad som funksjonsfriske born. Det følgjer av Barnekonvensjonen at: *barnets beste skal være et grunnleggende hensyn ved alle avgjørelser som handler om barn.*

**4 KVA ER KOMMUNEN SITT ANSVAR?**

Kommunen skal sikra at born med nedsett funksjonsevne får eit eigna individuelt og tilrettelagt barnehagetilbod. Born med nedsett funksjonsevne skal kunna delta i barnehagen på lik linje med andre born. Kommunen si plikt til å leggja til rette gjeld for born med nedsett funksjonsevne, som er busett i kommunen og som har barnehageplass. Kommunen skal fatta einskildvedtak, jfr. forvaltningslova kap. IV og V. Vedtak om tilretteleggjing etter barnehagelova § 37 skal bli gjeve til born som har behov for ei meir omfattande tilretteleggjing av barnehagetilbodet enn det som kan bli gjeve innafor det ordinære barnehagetilbodet. Kommunen si plikt til å leggja til rette blir slik avgrensa mot barnehageeigar si plikt og ansvar for å leggja til rette innafor det ordinære barnehagetilbodet.

Sentralt i denne vurderinga er om barnet har ei funksjonsnedsetting av ein slik art at det hindrar barnet i å bruka barnehageplassen sin på lik linje med andre barnehageborn. Her må kommunen gjera ei skjønnsmessig og konkret vurdering.

Vurderingar som må klargjera:

* Kva er barnet si nedsette funksjonsevne
* I kva grad kan barnet få hjelp innafor det ordinære barnehagetilbodet
* I kva situasjonar treng barnet meir støtte for å kunna gjera seg nytte av det ordinære tilbodet.
* Korleis skal tilretteleggjinga organiserast. Dette stiller krav til at kommunen på ein god og forståeleg måte viser korleis dei har vurdert lova sine vilkår. Gode vurderingar krev at kommunen får saka godt nok opplyst.

**5 KVA ANSVAR HAR BARNEHAGEN?**

*Barnehagen skal ta hensyn til barnas alder, funksjonsnivå, kjønn, sosiale, etniske og kulturelle bakgrunn, herunder samiske barns språk og kultur* … (Barnehagelova §2 – Barnehagens innhold).

*Barnehagen skal tilpasse det allmennpedagogiske tilbodet etter behova og føresetnadene til barna, også når enkelte barn har behov for ekstra støtte i kortare eller lengre periodar. Barnehagen skal sørgje for at barn som treng ekstra støtte, tidleg får den sosiale, pedagogiske og/eller fysiske tilrette­legginga som er nødvendig for å gi barnet eit inkluderande og likeverdig tilbod. Tilrettelegginga skal vurderast undervegs og justerast i tråd med behova og utviklinga til barnet. (Rammeplan for innhaldet i barnehagen side 40)*

# **6** **Kven avgjer om barnet har nedsett funksjonsevne? (**[**Udir 2017**](https://www.udir.no/regelverkstolkninger/barnehage/ovrige-tema/tilrettelegging-av-barnehagetilbudet-for-barn-med-nedsatt-funksjonsevne/)**)**

*Kommunen må ha tilstrekkelige opplysninger om barnet og barnets behov før det fattes vedtak om tilrettelegging. Kommunen må derfor opplyse saken best mulig før vedtak fattes, jf. forvaltningsloven § 17. Kommunen må i den forbindelse innhente dokumentasjon og gjøre nødvendige undersøkelser, som er av betydning for avgjørelsen. Kommunen må for eksempel kunne be om at foreldrene sender inn relevant dokumentasjon i saken. Dersom kommunen ikke sitter med tilstrekkelig kompetanse, må de vurdere om de skal innhente uttalelser fra andre myndigheter/organer, for eksempel kommune-/spesialisthelsetjenesten. Dersom taushetsbelagte opplysninger om barnet skal deles med andre, krever det samtykke fra barnets foreldre (dersom det ikke er hjemmel i lov for å dele slike opplysninger uten samtykke).*

Foreldre som meiner at barnet deira vil ha behov for kommunal tilretteleggjing i barnehagen, melder frå om behov på eige [skjema](https://www.etne.kommune.no/barn-og-unge/barnehage/tilrettelegging/) saman med barnehagen.

# **7** **Sakkunnig vurdering eller annan dokumentasjon**

Det er ikkje krav om sakkunnig vurdering i saker der barnet har behov for tilretteleggjing av barnehagetilbodet etter barnehagelova § 37. Det kan likevel vera grunn til å henta inn sakkunnige uttalar frå til dømes helsetenesta.

Kommunen må få informasjon om barnet si nedsette funksjonsevne i barnehagen, korleis barnehagen legg til rette i det ordinære barnehagetilbodet og korleis den kommunale tilretteleggjinga skal nyttast i barnehagen.

I dei tilfella barnet går frå å vera under utgreiing hos PPT til å få ei sakkunnig vurdering som utløyser direkte timer til spesialpedagogisk hjelp, skal behovet barnet har for tilretteleggjing i barnehagen vurderast på nytt. I desse sakene skal det skiljast tydeleg mellom praktisk tilretteleggjing og spesialpedagogisk hjelp.

Plikt til tilretteleggjing omfattar likevel ikkje tiltak som inneber ein uforholdsmessig byrde for kommunen. Kommunen kan tilby barnet plass i ein annan barnehage dersom individuell tilretteleggjing i den barnehagen der barnet går/skal byrja i, blir å sjå på som ei uforholdsmessig byrde.

Plikta gjeld born med nedsett funksjonsevne som er busett i kommunen og som har barnehageplass.

# **8 KVA UTLØYSER TILRETTELEGGINGSMIDLAR?**

I følgje barnehagelova er det ikkje alle funksjonsnedsetjingar som gjer rett til kommunal støtte/ tilretteleggjing. Difor bør ein sakkunnig instans vurdera om funksjonsnedsetjinga og dei konsekvensane dette medfører for barnet skapar eit behov utover det ordinære tilbodet.

Ein diagnose i seg sjølv utløyser ikkje tilretteleggjingsplikt. Ein må vurdera kvar sak individuelt i forhold til barnehagen si eiga tilretteleggjing, dagsrytme og behov for tilretteleggjing. Det er individuelle forskjellar mellom born utan at det på grunn av dette er tale om funksjonsnedsetjing. Forhold som ein ser på innafor normalvariasjonen i småbarnsalderen, vil fella utanfor.

Sentralt i denne vurderinga er om barnet har ei funksjonsnedsetjing av ein slik art at det hindrar barnet i å bruka barnehageplassen sin på lik linje med andre barnehageborn. Dersom kommunen kjem til at barnet har nedsett funksjonsevne, må det konkretiserast i kva situasjonar barnet treng tilretteleggjing, når barnet treng tilretteleggjing, og korleis tilrettelegginga skal bli utført.

**9 KVA KAN TILRETTELEGGINGA GÅ UT PÅ?**

Tilretteleggjinga skal medverka til at barnet skal kunna gå i barnehagen og gjera seg nytte av barnehagetilbodet og få likeverdige aktivitets- og utviklingsmoglegheiter som andre born. Dersom barnet ikkje kan få tilstrekkeleg tilretteleggjing innanfor det ordinære barnehagetilbodet, er det kommunen som er ansvarleg for å leggja til rette barnehagetilbodet.

Tilretteleggjing kan vera endring av bygg for å tilpassa til barnet sine behov eller støtte til utstyr som barnet treng for å dra nytte av barnehagetilbodet. Tilretteleggjing kan vera ekstra bemanning, opplæring av tilsette eller andre tiltak som er nødvendige.

Kva barnet har behov for må bli vurdert konkret i kvar einskild sak. Ein må vurdera kva situasjon barnet er i og kva nytte tiltaket vil ha for barnet. Dei konkrete tilretteleggjingstiltaka skal vera føremålstenlege, for å møta behova barnet har.

# **10 BARNETS BESTE**

Kommunen kan velja blant ulike effektive tilretteleggjingstiltak for å gje eit best eigna tilbod utifrå barnet sitt behov. Dette skal skje i samråd med barnet sine føresette. Barnet sitt beste skal liggja til grunn i vurderinga. Kommunen skal i størst mogleg grad fremja inkludering og unngå segregering av born med nedsett funksjonsevne.

*At et barn har nedsatt funksjonsevne er ikke ensbetydende med at barnet trenger særskilt tilrettelegging. Det er viktig å være bevisst at barnets tilretteleggingsbehov i noen tilfeller vil kunne avhjelpes ved at de ordinære omgivelsene og det ordinære tilbudet utformes på en måte som gjør at tilbudet kan brukes av alle på en likeverdig måte.* (Udir)

Dersom barnet sine behov endrar seg, må det bli gjort ei ny vurdering om barnet har behov for meir eller anna type tilretteleggjing. Dersom behovet for tilretteleggjing fell bort, vil ikkje kommunen lenger ha nokon plikt til å leggja til rette barnehagetilbodet.

# **11 SAKSGANG**

|  |  |
| --- | --- |
| **Handling:** | **Ansvar:** |
| Ved bekymring i barnehagen om eit barn har nedsett funksjonsevne:   * Barnehagen arbeider i samsvar med [Bli Z-rettleiaren](https://etne.betreinnsats.no/bli-z-rettleiar/) * Saka vert drøfta i møte med føresette. * Styrar informerer føresette om kva individuelt tilrettelagt barnehagetilbod for barn med nedsett funksjonsevneinneber. * Styrar forklarar definisjonen på nedsett funksjonsevne. * Styrar informerer om at barnehagemynde i kommune vil ta kontakt etter at melding er motteken. * Oppretta stafettlogg (tiltaksplan) dersom det ikkje alt er gjort. Stafettlogg bør vera oppretta i god tid før melding vert sendt, slik at tiltaka kan evaluerast. * Gå gjennom lista over tiltak som ligg under punkt 11 | Barnehagen |
| Føresette i samarbeid med barnehagen sender melding om individuelt tilrettelagt barnehagetilbod. Legg ved følgjande:   * Stafettlogg * Dokumentasjon på nedsett funksjonsevne * Evt. annan dokumentasjon | Føresette/  barnehage |
| Barnehagen fyller ut vedlegg til søknadsskjema med ei nærare grunngjeving for kvifor barnet treng tilretteleggjing.   * Dokumentasjon vert lagt ved. * For at det skal fattast vedtak som gjeld i frå 1. august, må melding om behov vera sendt inn før 20. mai. | Barnehagen |
| Når Etne kommune har motteke melding om tilretteleggjing for barn med nedsett funksjonsevne, tek barnehagemynde kontakt med barnehagen og føresette for å avtala møte. | Barnehagemynde |
| Barnehagemynde fattar vedtak.   * Dersom det ikkje vert fatta vedtak innan éin månad etter motteke melding, vert det sendt eit midlertidig svar til føresette og barnehage. | Barnehagemynde |
| Foreldre har tre veker klagefrist på avslaget/vedtaket.   * Klagen skal sendast til barnehagemynde i kommunen. | Føresette |
| Dersom klagen ikkje vert teken til følgje, vert han sendt vidare til Statsforvaltaren i Vestland. | Barnehagemynde |

# **11 TILTAK SOM BØR PRØVAST I BARNEHAGEN**

|  |  |
| --- | --- |
| **Tiltak** | **Skildring** |
| Samtale med foreldra | Tidleg i bekymringa bør det vera ein samtale med foreldra. jfr [Bli Z-rettleiaren](https://etne.betreinnsats.no/bli-z-rettleiar/)   * Denne samtalen er for å høyra om deira oppleving av barnet. * Kva er barnet sine styrkar? * Kva er observert? * Er det noko ein kan jobba med i fellesskap, saman med foreldra? |
| Visuell støtte | For å gje barnet ein oversiktleg og føreseieleg kvardag, bør det ordinære barnehagetilbodet innehalda dagstavle og visuell støtte i konkrete overgangar. |
| Inndeling av barnegruppe | Born profitterer på å struktur på dagen der borna er inndelt i små grupper med vaksne tett på. |
| Relasjonsbyggjing | Dei vaksne sin relasjon til barnet kan vere ein avgjerande faktor for ei uønskt åtferd hos barnet. Vurder korleis dei vaksne sin relasjon er til barnet. Barnet si stemme skal verta høyrt. |
| Barnesamtale | Høyr barnet si stemme og kva det barnet strevar med.  Set opp faste samtaler mellom ein fast vaksen og det aktuelle barnet, ein gong i veka og over ein periode.  Bygg gode relasjonar i fredstid.  Tips: boka «barnesamtaler» av Emilie Kinge |
| Observasjon over tid | Observer dei aktivitetane som er vanskeleg for barnet.  Kva er den utløysande faktoren.  Skriftleggjer observasjonane og bruk dei på ped.leiarmøte/avdelingsmøte |
| Det fysiske miljøet | Observer det fysiske miljøet rundt barnet.   * Er det mykje støy? * Mykje synsinntrykk? * Er det eit inspirerande leikemiljø? * Kor står leikene? * Er det uoversiktleg på avdelinga? |
| Meistring | Bygg dagen på aktivitetar som gjer at barnet opplever meistring.  Observer og samtal med barnet om kva barnet likar å leika med. |
| Kompetanseheving | Kva er det dei tilsette synes er utfordrande hos einskilde barnet?  Søk rettleiing og ei felles kompetanseheving på det aktuelle temaet. |
| Vaksenrolla | Korleis er dei tilsette på avdelinga?  Er dei til stades i leiken?  Er dei tett på borna og engasjert i borna?  Eller er det andre tilsette som er i fokus?  Kva barnesyn har den einskilde vaksne?  Har barnehagen eit felles barnesyn?  Korleis arbeider avdelinga med rammeplanen?  Har barnehagen/avdelinga ein kompetanseutviklingsplan? |
| PP-dag | Har avdelinga drøfta vanskelege situasjonar på avdelinga på PP-dag? |

# **12 Referansar / kjelder**

[Barnehagelova](https://lovdata.no/dokument/NL/lov/2005-06-17-64/KAPITTEL_8)

[Rammeplan for barnehagen](https://www.udir.no/contentassets/7c4387bb50314f33b828789ed767329e/rammeplan-for-barnehagen---nynorsk-pdf.pdf)

[Tolkingsuttale - Utdanningsdirektoratet](https://www.udir.no/regelverkstolkninger/barnehage/ovrige-tema/tilrettelegging-av-barnehagetilbudet-for-barn-med-nedsatt-funksjonsevne/)

[Ot.prp.: nr. 44 (2007-2008](https://www.regjeringen.no/no/dokumenter/otprp-nr-44-2007-2008-/id505404/)

[NOU 2001: 22 - regjeringen.no](https://www.regjeringen.no/no/dokumenter/nou-2001-22/id143931/)